cyanic-selkie/wikianc huggingface dataset:
Police Academy (film)
Produksje
It idee foar Police Academy kaam fan filmprodusint Paul Maslansky. Doe dy yn San Francisco de film The Right Stuff (1983) oan it filmjen wie, seach er dêr, nei eigen sizzen, "in bespotlik útsjende groep plysjekadetten" foarby kommen, dy't "útfoetere waard troch in frustrearre brigadier. It wie in groep dy't je sjen moasten om it te leauwen, wêrûnder in frommes dat wol 120 kg weagje moast en in grouwe keardel fan fier boppe de fyftich. Ik frege de brigadier hoe en wat, en dy lei út dat de boargemaster it plysjekorps opdracht jûn hie om in breed skala [rekruten] oan 'e plysjeskoalle te akseptearjen. 'We moatte se wol oannimme,' [… seid er …], 'en it iennichste dat wy dwaan kinne is se der [by de training] wer út te suverjen.' " Maslansky frege him doe ôf hoe't it wêze soe as de hiele kloft de training trochstean en plysje wurde soe.
Hy gie mei dat idee nei Alan Ladd jr. fan 'e filmstudio The Ladd Company, dy't der wol brea yn seach. Foar de film Police Academy wie in budget beskikber fan $4,5 miljoen. Neal Israel en Pat Proft waarden ynset om it senario te skriuwen, wylst Hugh Wilson oannommen waard as regisseur op basis fan syn súkses mei de komeedzjesearje WKRP in Cincinnati, hoewol't er noch nea in film makke hie. Der ûntstie al rillegau in mieningsferskil tusken Maslansky en Wilson oer de toan fan 'e film. Maslansky woe der mear neakenens en gross-outgrappen yn hawwe, wat Wilson betitele as "fulgariteit". Hy woe him ynstee mear talizze op komeedzje. Wilson frege om, en krige, tastimming om it senario nei eigen ynsjoch oan te passen, mar Maslansky en Ladd joegen him in list fan dingen dy't se der beslist yn hâlde woene, lykas de dûssêne, it strânfeest mei topless froulju en de fellatiosêne. Wilson besocht dy doe, nei eigen wurden "sa artistyk mooglik" te meitsjen.
Anagber
thumb|260px|De filla Anagber oan de Badwei Anagber is in monumintale filla oan de Badwei op Skiermûntseach.
List fan planetoïden 97801-97900
Dit is in list fan planetoïden 97801-97900.
Douwe Draaisma
thumb|Douwe Draaisma (2008)
Huntingdon (Cambridgeshire)
It plak waard foar it earst neamd yn in dokumint (Towncharter) út 1205 fan kening Jan. Itt is formeel it haadplak fan it distrikt Huntingdonshire en de sit fan de gemeentelike rie fan Huntingdonshire. It is fral ek bekend as it berteplak fan Oliver Cromwell yn 1599.
Windows 1.0
Windows 1.0 is de namme fan de earste grafyske ynterfaasje fan Microsoft foar persoanlike kompjûters. Microsoft Windows kaam, mei in soad fertraging, yn 1985 op de merk.
Hein Buisman Stichting
De Hein Buisman Stichting is in stifting dy't him dwaande hâldt mei it opknappen fan monumintale pannen, benammen yn de stêd Harns.
Damy
Damy is in jongesnamme. In bekende Damy is de grafysk keunstner Damy van der Waal.
Pedro Bakker
Sina
Bakker syn tiid yn Sina krige in ferfolch mei in eksposysje yn it Frysk Museum. De tentoanstelling toant Bakker syn ûntwikkeling sûnt syn lêste politike wurk oer de moard op Theo van Gogh oant syn mear resinte wurk mei tema’s as oriïntalisme en kulturele ferskillen. Yn 2016 ferskynde syn twatalige (Sineesk/Ingelsk), keunstnersboek Innocent mei de auteurs Hanne Hagenaars, Jelle Bouwhuis en Laurens ten Kate. It boek waard stipe troch Fondskwadraat en het Mondriaan Fûns.
Follybal op de Olympyske Simmerspullen 1996/Strânfollybal
Strânfollybal is ien fan de twa dissiplines fan it follybal dy't spile waard op de Olympyske Simmerspullen 1996 yn Atlanta. De oare dissipline wie it sealfollybal. Strânfollybal stie by dy Olympyske Spullen foar it earst op it program. Der wie in toernoai foar manlju en froulju. De wedstriden setten op 23 july 1996 útein en einigen op 28 july 1996. It Strânfollybal hie plak op it Atlanta Beach.
Manlju
Der diene oan dizze Olympyske Spullen 24 teams mei. Der waard gebrûk makke fan it knock-out-systeem. Guon teams hiene yn de earste omloop in bye: dat wol sizze dat dat team sûnder te spiljen troch gean koe nei de twadde omloop.
Tredde omloop
Winners geane nei de fjirde omloop. Ferliezers nei de tredde omloop foar de twadde kâns.
Wynmotor Goutum 1
De mûne is fan it type "Record", en is makke troch de bruorren Bakker út Drylts yn de jierren tritich op it stee fan in eardre gewoane wynmûne. De mûne bemealt de Goutumer Mieden besuden de Hûnsdyk en mealt út op de Fryske boezem. It wynrêd hat sechtjin galvanisearre stielen blêden en hat in trochsneed fan 4,50 meter. De mûne hat ien faan foar de selsregeling nei de wynrjochting. De selsregeling nei wynsterkte bart trochdat by tanimmende omrinsnelheid de optredende toskdruk-reaksjekrêft fan it wynrêd grutter wurdt as de spanning fan de skroeffear fan de faan, de mûne sil him hjirby krimpend út de wyn draaie. De boppe-as fan de mûne hat in gongynstallaasje dy 't automatysk oan giet by it út de wyn draaien fan de mûne. De mûne hat in jitstielen geand wurk en stielen spillen. De waaierpomp wurdt hjirby daliks oandreaun troch de fertikale spil.
Tryntsje Nauta
Lângoed fan ferlangen
It boek ‘Landgoed van Verlangen’ fan Auke Zeldenrust beskriuwt en toant de persoanlike ferhalen fan (eks) ferslaafden dy’t yn de âldste ôfkickklinyk fan Nederlân sieten of sitte. Nauta makke mei Marieke Kijk in de Vegte de foto's voor dit boek dat yn opdracht makke waard.
Wetterskip De Grienedyk
Hiel lang hat it wetterskip net bestean. Yn 1916 giene de aktiviteiten oer nei Wetterskip de Snitser Aldfeart. Yn 1919 waard De Grienedyk formeel opheven.
Kenny (album)
Kenny is it achtste studio-album fan 'e Amerikaanske countrysjonger Kenny Rogers, dat yn septimber 1979 útbrocht waard by platemaatskippij United Artists Group. De grutste hit fan dit album wie it liet Coward of the County. Fan Kenny waarden mear as 20 miljoen eksimplaren ferkocht. Yn 2007 waard it album op 'e nij útbrocht as ûnderdiel fan in dûbel-cd mei it album Kenny Rogers út 1976.
Kabinet-Cals
thumb|300px|thumbtime=46|[[Polygoonsjoernaal oer it nije kabinet-Cals]] It kabinet-Cals wie it Nederlânsk kabinet fan 14 april 1965 oant 22 novimber 1966.
Wetterskip It Jirnsumer Fjild
It gebiet fan It Jirnsumer Fjild maket sûnt 2004 diel út fan Wetterskip Fryslân.
Wetterskip De Heareburch
Wetterskip De Heareburch (De Heerenborg c.a.) wie in wetterskip yn de eardere Fryske gemeente Raerderhim
Petrus Groenia
Yn de Tsiendeiske Fjildtocht tsjin Belgje jout Groenia as luitenant-kolonel lieding oan 2e Ofdieling fan de Fryske skutterij, dy't in foarname bydrage levere yn de Slach by Houthalen (1831). Neifolgjend, bleau Groenia oant syn dea yn 1844 keunstskilder yn Amsterdam.
Bert Haanstra
Albert (Bert) Haanstra (Espelo, 31 maaie 1916 – Hilfertsom, 23 oktober 1997) wie in Nederlânsk filmregisseur, etolooch, fotograaf en fersetsstrider yn de Twadde Wrâldkriich.
Moai Gaasterlân
Koloanjehûs
Yn 1929 waard der in kapel op it terrein boud yn opdracht fan de doetiidske eigener, de Uterske Diocesane Bond der Katholieke Arbeiders Beweging. It ûntwerp fan de kapel wie fan de Fryske arsjitekt Arjen Witteveen. De muorreskilderingen yn de kapel waarden makke troch Jacob Ydema.
How the West Was Won (film)
The Rivers (1839)
Pelsjager en frontiersman Linus Rawlings reizget yn in mei beverpelzen folladen kano út it Wylde Westen werom nei Pittsburgh om syn waren te ferkeapjen en de opbringst dertroch te bringen yn kroech en bordeel. Under it 'Wylde Westen' wurdt yn dy tiid noch de delling fan 'e rivier de Ohio ferstien, oan 'e súdpunt fan wat no de Amerikaanske steat Illinois is. Underweis moetet er de húshâlding fan Zebulon Prescott, dy't mei in passazjiersskip oer it Eriekanaal nei it westen set is en no op in eigenboud flot de Ohio ôfsakket.
Prescott hat twa tsjeppe dochters: Eve en Lilith. Foar Eve is it leafde op it earste gesicht as se Rawlings sjocht, en hy beäntwurdet har gefoelens. Om't er himsels lykwols langer ken as hjoed en juster, en wit dat er har net trou bliuwe sil, beslút er har in protte fertriet te besparjen troch de oare deis daliks fierder te peddeljen en net wer om te sjen. Syn earstfolgjende stop is in isolearre hannelspost yn in grot op 'e igge fan 'e rivier, dy't eksploitearre wurdt troch "kolonel" Jeb Hawkins. Wat Rawlings net wit, is dat Hawkins en syn famylje rivierrôvers binne, dy't it op syn pelzen foarsjoen hawwe.
As Dora, de tsjeppe en ferliedlike dochter fan Hawkins, Rawlings meitroaid djipper de grot yn, om in "meunster" te sjen dat se dêr yn in djip gat finzen hâlde, stekt se him yn 'e rêch en jout him in triuw as er himsels oer de râne fan it gat bûcht, sadat er deryn falt. It wetter yn it gat stiet lykwols yn ferbining mei de rivier, en mei't it mês ôfskampt is op syn ribben, is Rawlings net slim ferwûne rekke. Hy wit de rivier te berikken en folget de Hawkins-clan, dy't oppakt hat en streamôf sylt op 'e sneup nei nije slachtoffers. As se it selskip fan 'e Prescotts oerfalle, komt Rawlings harren oer it mad, en mei help fan 'e Prescotts wit er de rôvers oermânsk te wurden en te deadzjen.
Opnamen
De opnamen setten yn maaie 1961 útein yn Paducah (Kentucky), dêr't Ford syn koarte ympresje fan 'e Amerikaanske Boargeroarloch filme. Neitiid naam Hathaway it stokje fan him oer. Der waard filme yn û.m. Monument Valley, yn Utah, en yn it Regionaal Park Wildwood yn Thousand Oaks (Kalifornje). John Wayne stie goederjousk it gebrûk fan in opname fan Meksikaanske troepen ta, dy't eins út syn eigen film The Alamo kaam. By it filmjen fan 'e sêne wêryn't de banditen de trein oerfalle en in frachtwagon dy't beladen is mei beamstammen syn lading ferliest, rekke stuntman Bob Morgan, de man fan aktrise en sjongster Yvonne De Carlo, slim ferwûne doe't ien fan syn skonken troch in stam ferplettere waard. Dy skonk moast neitiid amputearre wurde.
Nijverdal
Nijverdal leit yn de eardere marke Noetsele troch de Nederlandsche Handel-Maatschappij dy't der yn 1836 in nauwe gearwurking mei de Ingelsman Thomas Ainsworth in weverij, in spinderij en in modelweverij) stifte.
Marksburg
20e iuw
Sûnt 1931 is yn de Marksburg it haadkantoar fan dy organisaasje ûnderbrocht.
List fan planetoïden 98501-98600
Dit is in list fan planetoïden 98501-98600.
Femke Faber
Earste faze
Yn har earste seizoen spile se har mei LDODK yn de Kuorbal League feilich foar hanthavening troch 7e te wurden yn de kompetysje. Yn de fjildkompetysje die de klup it ferrassend goed en helle op ien punt nei de play-offs. Uteinlik waard LDODK 3e yn de Eareklasse A. It talint fan Faber waard net oer de holle sjoen, want hja waard nominearre foar Talint fan it Jier. Spitigernôch seach se dy priis oan har foarby gean.
Flak foardat it seizoen 2016-2017 begûn waard de ploech fersterke. Sa kamen ynternationals Marjolijn Kroon en Friso Boode de ploech fersterkjen. Troch dy kwaliteitsympuls die de ploech it goed. Yn de Kuorbal League waard de ploech mei 23 punten tredde yn de kompetsyje. Dêrtroch pleatste LDODK him foar de earste kear yn de klupskiednis him foar de play-offs. Yn de best-of-3 searje ferlear LDODK yn twa wedstriden fan TOP, de ploech dy’t úteinlik sealkampioen wurde soe. Yn de fjildkompetysje wie it dat jier wol raak, LDODK pleatste him doe al foar de play-offs. Yn de krúsfinale wûn LDODK fan favoryt PKC mei 22-18, wêrtroch’t LDODK him foar de earste kear yn de klupskiednis pleatste foar de Nederlânske fjildfinale. Yn de finale trof LDODK it Amsterdamske AKC Blauw-Wyt. LDODK ferlear de wedstryd mei dikke sifers, 22-12, wêrtroch’t it fjildseizoen yn mineur einige. Wol hie LDODK him yn de top fan kuorbaljend Nederlân fêstige.
Mei hege ambysjes begûn LDODK oan it seizoen 2017-2018. Mar it seizoen ferrûn lykwols net soepel. Yn maart 2018 drige de ploech de play-offs yn de seal te missen. Om it tij te kearen bruts LDODK mei coach Wolsink. Ad interim waard assistint Henk Jan Mulder de haadcoach. It slagge lykwols net mear om de play-offs te heljen, wêrmei’t it sealseizoen yn mineur einige.
Johanna Spyri
Karriêre
Yn 1875 waard Spyri beneamd yn 'e kommisje foar tafersjoch oer de Züricher Hegere Famkesskoalle, in funksje wêryn't se oant en mei 1892 aktyf bliuwe soe. Mooglik dat se har yn ferbân dêrmei mear op jeugdliteratuer begûn ta te lizzen. Har earste berneboek wie de ferhalebondel Heimathlos, dy't yn 1878 ferskynde by de útjouwerij fan Friedrich Andreas Perthes yn Gotha. Har namme as skriuwster wie weilitten; yn it stee dêrfan stie oanjûn: "fan 'e skriuwer fan Ein Blatt auf Vrony's Grab". Heimathlos wie ek it earste boek dêr't as ûndertitel op stie "In ferhaal foar bern en ek foar dyselden dy't fan bern hâlde"; neitiid kaam dat op frijwol alle publikaasjes fan Spyri te stean.
Tabaksfabryk Fokke van der Meulen
Skiednis
It fabryk anneks pakhûs is om 1902 hinne boud yn opdracht fan de firma Fokke van der Meulen. Yn it fabryk waard de ferneamde healswiere prûmtabak 'Drachtster Kei' makke.
Wetterskip It Noardersylfest
thumb|260px| Kaart mei de Nederlânske wetterskippen (2014). Nûmer 1 is it Noardersylfest
De wichtichste ôfwettering út it gebiet is it Reitdjip, dat bemealle wurdt troch it gemaal De Wetterwolf. It wetter wurdt troch de boezem fan de Lauwersmar en dêrnei troch de Lauwerssilen op de Waadsee útwettere.
Charley Toorop
thumb|Charley Toorop en [[Maurits Uyldert yn 1953]]
Jan Lever
Groep Lever
Jan Lever wurke yn de yllegaliteit ûnder de skûlnamme Jan de Boer. Hy siet yn de fersetsgroep Lever, dêr't ûnder oaren ek syn heit Hendrik Jakob Lever sr. (Grins, 16 juny 1891 - Dachau, 8 maart 1945), syn broer Hendrik Jacob Lever jr. (Grins, 26 desimber 1923 - Kamp Vught, 18 augustus 1944), syn suster Meta Lever en Willem Santema byhearden.
List fan planetoïden 99001-99100
Dit is in list fan planetoïden 99001-99100.
Herbert Frederick Tomalin
Yn Fryslân
Yn juny 1906 makke er mei 2 Ingelsen, syn freon de arsjitekt en amateurfotograaf Arthur Marshall en in ûnbekende in omreis troch Fryslân. Tomalin hat fan dizze reis in ferslach skreaun dat yn 1907 yn Londen publisearre is ûnder de namme “3 Vagabonds in Friesland”. Yn 1907 kaam er nochris nei Fryslân om de Waadeilannen te sjen. Ek is er de auteur fan ‘’Frisian meers’’ dat yn 1909 útbrocht waard.
Jugendstil
Rûchwei kinne twa rjochtingen ûnderskieden wurde: de iene wurdt skaaimerke troch in asymmetryske, weagjende line (Frankryk, Belgje); de oare rjochting hie in mear strakkere styl (Eastenryk, Nederlân: H.P. Berlage). De skilders út de Jugendstyltiid wurde wol oantsjut as symbolisten (Nederlân: Jan Toorop). Har wurk wurk fûn ek neifolging yn boekyllustraasjes en boekbannen.
Algemiene skaaimerken fan jugendstil
Wizigings yn de sosjale en ekonomyske omstannichheden en de tapassing fan nije materialen sa as beton, brochten de ein fan de Jugendstil nei de Earste Wrâldkriich. Dochs belibbe de jugendstil mids jierren sechtich in nije bloei, meast yn ûntwerpen foar affysjes en tekstyl. De letterfoarmen, fral de inisjalen út de jugendstil- of art nouveauperioade, ynspirearje kalligrafen noch hieltyd.
Ilona Staller
Ilona Anna Staller ("Ilona" wurdt ek wol italjanisearre ta "Elena"; Boedapest, 26 novimber 1951) is in Hongaarsk-Italjaansk neakenmodel, pornografysk aktrise, politika, tillefyzjepresintatrise en sjongster fan etnysk Dútsk komôf, dy't nei alle gedachten better bekend is as Cicciolina of La Cicciolina. Dy artystenamme is ôflaat fan it Italjaanske ciccia (fleis) en betsjut sokssawat as "[frommes dat] goed yn 't fleis sit". Bûten Itaalje is hja benammentlik bekend wurde om't hja yn 1987 yn it Italjaanske parlemint kaam en dêrmei de earste pornostjer yn 'e wrâld wie dy't in sit as parlemintslid wist te bemachtigjen.
Houlik mei Koons
Yn 1991 troude Staller mei de Amerikaanske keunstner Jeff Koons, mar it houlik einige yn 1994 yn rûzje en in skieding. Koons makke in rige pornografyske byldhouwurken en foto's fan harren beiden by it bedriuwen fan 'e leafde yn in ferskaat oan posysjes, dekôrs en kostumen, dy't er tentoanstelde ûnder de titel Made in Heaven. Staller en Koons krigen in soan, Ludwig (ferneamd nei de sljochtsinnige kening Loadewyk II fan Beieren), dy't berne waard koart nei't harren relaasje op 'e klippen rûn wie, en doe daliks it ûnderwerp fan in juridyske fjildslach waard. It oansetten fan it bern waard troch Koons en Staller sjoen as keunstwurk en yn dy hoedanichheid foarme it yn harren eagen ûnderdiel fan Made In Heaven. Koons beskôget syn soan as in troch him skepen biologyske skulptuer. De skriuwer Tommy Wieringa waard troch dize histoarje ynspirearre ta it skriuwen fan Caesarion (2009). Yn 1998 oardiele in Amerikaanske rjochter dat Staller te frijsinnich wie om 'e morele opfieding fan har soan tafertroud te wurden en dat Koons sadwaande hoed en noed foar de jonge stean moast, mar Staller hold it bern yn Rome, en klage Koons yn 2008 oan om't er gjin alimintaasje betelle hawwe soe.
Organeum
300px|thumb|It Organeum yn Weener It Organeum yn it Eastfryske Weener is in kultureel en edukatyf sintrum mei in museum ornearre foar toetsynstruminten.
Oer de oarsprong fan de soarten
Ynhâld
It boek jildt as ien fan de wichtichste wittenskiplike wurken ea. Yn de tiid dat it publisearre waard feroarsake it opskuor omdat it de foarmerykdom fan it libben op ierde taskreau oan in meganysk proses ynstee fan in boppenatuerlike yntelliginsje. Al hiene oaren it lykwols al earder oppenearre dat der eat as evolúsje of natuerlike seleksje bestean koe, mar De oarsprong fan de soarten is it earste wurk dêr't út dizze konsepten de uterste konsekwinsje lutsen wurdt.
Skiednis
De earste edysje fan it boek ferskynde op 24 novimber 1859, ûnder de titel On The Origin of Species by Means of Natural Selection, or the Preservation of Favoured Races in the Struggle for Life ("Oer de oarsprong fan soarten middels natuerlike seleksje, of: it behâld fan begeunstige rassen yn de striid om it bestean"). Yn totaal ferskynden der 6 printingen yn it Ingelsk. Alle werprintingen befetten in soad wizigings en oanfollings dêr't Darwin mei reagearre op opmerkings en kritiken fan syn lêzers en nije ûntdekkings mei ferwurke. De 6e printinge ferskynde yn 1872 en in wizige 6e printinge (de lêste) ferskynde yn 1876.
Follybal op de Olympyske Simmerspullen 2000/Strânfollybal
Tredde omloop
Winners fan de tredde omloop giene troch nei de achtste finales. De ferliezers fan de tredde omloop einigen op plak 17 fan dizze Olympyske Spullen. Robert Heidger Jr / Kevin Wong út de Feriene Steaten binne de bêste ferliezers yn de tredde omloop, hja meie dêrom ek nei de achtste finales.
Kaub
Kaub komt yn droege simmers somtiden yn it nijs om't de Ryn dêr ûnder sokke omstannichheden in tige lege wetterstân hawwe kin, sadat der beheint skipferkear mooglik is.
It besjen wurdich
De tsjerke fan Kaub is in saneamde dûbeltsjerke: ûnder ien dak is in aparte katolike en in aparte protestantske tsjerke ûnderbrocht. It âldste diel is de 27 meter hege toer út de 12e iuw, dy't ûnderdiel wie fan de eartiidske stedsmuorre. Om 1440 waard in nije tsjerke oanboud, dy't wijd waard oan de Trije-ienheid. Sûnt 1560 gyng de tsjerke yn protestantske hannen oer, mar nei 1687 dielden katoliken en protestanten de simultaantsjerke. Tweintich jier letter waard de koerbôge tichtmitsele en sa ûntstie de dûbeltsjerke mei it skip foar de protestanten en it eardere koer foar de katoliken. It koer (it katolike diel) waard yn 1771 ôfbrutsen en ferfongen troch nijbou, dy't oan de hillige Nikolaas wijd waard. Yn de katolike tsjerke stiet in replika fan de Kauber Madonna, in letgoatysk byld, werfan't it orizjineel yn it Hessische Landesmuseum yn Kassel stiet.
Westslavyske talen
Ut de Tsjecho-Slowaakske groep binne letter it Tsjechysk en it Slowaaksk ûntstien, út de Sorbyske groep it Heechsorbysk en it Leechsorbysk en út de Lechityske groep it Poalsk, it Kasjûbysk en it Polabysk. Dêrneist kinne ek in pear lytsere, útstoarne talen ta de Westslavyske talen rekkene wurde, ûnder oare it Pommeraansk, it Slovinsysk en it Knaänysk.
HX-konfoai
In HX-konfoai wie in fluch konfoai sa as dy yn de Twadde Wrâldkriich organisearre waarden tusken Noard-Amearika en Grut-Brittanje, om dat lân te foarsjen fan grûnstoffen, legermaterieel, manskippen en iten yn de striid tsjin Nazi-Dútslân.
Christianus Petrus Eliza Robidé van der Aa
Libben
Hy promovearre op 27 desimber 1811 yn Leien. Hy koe him mar fjouwer moannen ûnder lieding fan syn heit Pierre Jean Baptiste Charles van der Aa yn de praktyk oefenje. Troch ûngeunstige omstannichheden bedarre de family yn Fryslân dêr't ferskate funksjes hie by de gemeenten te Snits, De Lemmer en Lemsterlân; yn 1815 tsjinne er as frijwilliger, troude yn 1816 mei gelegenheidsdichteresse Eelkje Poppes, en waard twa jier letter prokureur te Ljouwert. Yn 1830 boaske er oan de eignaresse van 'Den Hemelschen berg', by Oosterbeek. Hy sette him dêrom nei wenjen yn Arnhim yn 1834 en waard dêr rjochter. Syn twadde frou stoar op 28 augustus 1846. Yn 1848 waard fan der Aa rekke troch in slimme breinsykte, dêr't er oant syn dea troch kanker fan it antlit slim fan te lijen hie.
Pfalzgrafenstein
Skiednis
Njonken de Marksburg heart Pfalzgrafenstein en de Alde Boarch fan Boppard ta de kastielen fan de Boppe-Middenryndelte, dêr't net in soad oan fernield of feroare is. Troch dendrologyske ûndersiken koe in krekte datearing fêststeld wurde. De boarch kin mei in fear besocht wurde en wurdt foar de dielsteat beheard troch de organisaasje 'Burgen, Schlösser, Altertümer Rheinland-Pfalz'. Nei in restauraasje yn 2007 krige it kastiel de histoaryske kleuren werom.
Arie Ribbens
Libben en wurk
Ribbens is hikke en tein yn Eindhoven. Nei de middelbere skoalle spile er yn ferskate bantsjes. Dêrnei waard er slachwurker yn ferskate regionale orkesten. Op it lêst waard er lieder by it kwartet fan Arie Ribbens.
Chantal Hanse
Sy waard yn 2007 twadde by de ferkiezing fan it Buorfamke fan it jier 2007 fan it blêd FHM en sierde yn septimber 2009 de omslach fan de Nederlânske Playboy.
Grutte Priis Formule 1 fan Singapoer 2008
Utslaggen fan de Grutte Priis Formule 1 fan Singapoer 2008 yn Singapoer op 28 septimber 2008. It wie de fyftjinde race fan 18 races fan de Formule 1 yn 2008. Hy waard op de Marina Bay sirkwy hâlden. De race waard hâlden oer 61 omgongen, op it 5 km lange sirkwy foar in raceôfstân fan 309 kilometer. It wie de earste GP fan Singapoer.
American Pie 4: Reunion
American Pie 4: Reunion, ek bekend as American Pie: Reunion en American Reunion, is in Amerikaanske komeedzjefilm út 2012 ûnder rezjy fan Jon Hurwitz en Hayden Schlossberg, mei yn 'e haadrollen Jason Biggs, Alyson Hannigan, Seann William Scott, Eugene Levy, Chris Klein, Thomas Ian Nicholas en Eddie Kaye Thomas. De film kin klassifisearre wurde as in gross-outkomeedzje, mei grappen dy't foar it meastepart geane oer seksualiteit, sjenante sitewaasjes en fize dingen. American Pie 4: Reunion is it fjirde diel fan 'e American Pie-filmsearje. It ferhaal folget de âlde haadpersoanen út 'e earste trije dielen as se trettjin jier letter weromkeare nei it plak dêr't se opgroeid binne foar in reüny fan 'e middelbere skoalle. De film krige mingde resinsjes fan 'e filmkritisy, mar groeide yn 'e bioskopen út ta in grut kommersjeel súkses.
Dreieck Bunde
Lizzing
It knooppunt leit yn de gemeenten Bunde en Weener yn de lânkring Lier. Tichteby lizzende doarpen binne Tichelwarf, Holthusen en Möhlenwarf op it gebiet fan Weener, en de haadkearn Bunde op it gebiet fan de gemeente Bunde. It knooppunt leit 15 km súdwestlik fan Lier, 55 km noardlik fan Meppen en likernôch 50 km eastlik fan Grins.
List fan planetoïden 99601-99700
Dit is in list fan planetoïden 99601-99700.
Terminator (personaazje)
Uterlik
De Terminator is in Cyberdyne Systems T-800 model 101, in cyborg mei in hast net stikken te krijen roboatysk endoskelet fan metaal, mei dêroerhinne in bûtenlaach fan libben weefsel mei hûd en hier, sadat er derút sjocht as in minske. Hy is net unyk, mar foarmet ien fan in hiele searje gelikense Terminators. Hy hat it uterlik fan in grutte, tige spiersterke man, is faak klaaid yn in learen jek en hat gauris in sinnebril op. Minsken kinne him net fan in echte minske ûnderskiede, mar Terminators hawwe blykber in hiel oare rook as minsken, want hûnen litte har gjin momint bedrage.
Hâlden en dragen
De Terminator liket teminsten like yntelligint te wêzen as echte minsken, en miskien wol yntelliginter. Yn in protte sitewaasjes kiest er foar ûnsubtile, gewelddiedige oplossings, mar as it moat, kin er ek tige manipulatyf wêze.
Untjouwing
Arnold Schwarzenegger spile de Terminator yn 'e earste film en it waard ien fan syn bekendste rollen. It probleem dat de Terminator oan 'e ein fan 'e film ferneatige wie, koe foar in ferfolchfilm moai omsyld wurde trochdat in oare Terminator der krekt-en-gelyk útseach. Hoewol't er yn 'e earste film in folsleine smjunt west hie, keas regisseur James Cameron, dy't de fassinaasje fan it filmpublyk foar de Terminator fierder oanfiterje woe, derfoar om him yn in ferfolchfilm ta de held te meitsjen. Sadwaande keart de Terminator yn Terminator 2: Judgment Day werom as beskermer fan 'e jonge John Connor, dy't er rêde moat fan in oar, mear avansearre model Terminator, de T-1000, dy't bestiet út floeiber metaal. Oan 'e ein fan 'e film giet er lykwols op 'e nij 'dea', as men soks fan in robot sizze kin, dizze kear troch selsmoard, om't der foar de beskerming fan 'e wrâld gjin inkeld restant fan in cyborg oerbliuwe mei dat wittenskippers sûnder skrupules weromûntwikkelje kinne.
Yn Terminator: Genisys, út 2015, wied er wol wer fan 'e partij. Dy film boartet mei it útgongspunt fan 'e earste film. Kyle Reese wurdt troch John Connor werom yn 'e tiid stjoerd nei 1984 om syn mem Sarah te rêden. As er dêr arrivearret, blykt de tiidline lykwols feroare te wêzen troch yngripen fierder tebek yn it ferline. Sarah is net de helpleaze jonge frou dy't Reese ferwachtet, mar in kundige jonge striidster dy't grutbrocht is troch in werprogrammearre Terminator T-800 dy't se 'Pops' ("Heity") neamt.
Fonograaf
thumb|Fonograaf thumb|Edison mei syn fonograaf De fonograaf is de foarrinder fan de grammofoan. De fonograaf waard patintearre troch Thomas Alva Edison op 19 febrewaris 1878 en foarseach yn de earste mooglikheid om lûd op te nimmen en wer ôf te spyljen. De fonograaf fan Edison is grif baseare op in fonautograaf dy't yn 1860 troch de Paryske útfiner Édouard-Léon Scott de Martinville boud waard.
Barbara Meier
thumb|Barbara Meier Barbara Meier (Amberg, 25 july 1986) is in Dútsk fotomodel en is bekend wurden miedat sy de twadde rige fan Germany's Next Top Model wûn hat.
Adriana Lima
thumb|Adriana Lima yn [[Hollywood - july 2019]] Adriana Francesca Lima (12 juny 1981) is in Braziljaansk model, meast bekend as 'Angel' fan Victoria's Secret. Ek hat hja it merk Maybelline New York fan 2003 oant 2009 fertsjintwurdige. Op har 15e ferôvere sy it earste plak yn de Ford's Supermodel of the World kompetysje, it oare jier waard se twadde en krige doe in kontrakt oanbean fan Elite Model Management yn New York City
Nikolaas fan Tolentyn
Nikolaas fan Tolentyn wie fan ienfâldich komôf en gie mei jonge jierren al by de oarder fan de Augustinen. Hy wie de soan fan Compagnonus de Guarutti en Amata de Guidiani, dy't op middelbere jierren noch sûnder bern wiene. Syn âlden bidden foar de tombe fan Nikolaas fan Myra foar syn tuskenkomst en doe't Amata dêrnei swier waard, neamden sy harren soan nei dizze hillige.
Heinrich Hoffmann (skriuwer)
Politike karriêre
Al fan jongs ôf oan wie Hoffmann tige progressyf, wat yn syn tiid betsjutte dat er in foarstanner wie fan 'e Dútske ienwurding ûnder in konsitúsjonele monargy en fierders fan demokratyske ferkiezings, parsefrijheid en gelikense rjochten foar alle manlike steatsboargers, Joaden ynbegrepen. Hoffmann waard keazen yn it parlemint fan 'e frije stêd Frankfurt en wie dêr, nei eigen sizzen, de driuwende krêft efter it iepenstellen fan 'e gearkomste foar de boargerij troch in publike tribune yn te rjochtsjen. Hy rjochte in praatklub of Bürgerverein op dy't mei klam manlju út alle rangen en stannen útnûge om lid te wurden, ynklusyf Joaden en sljochtwei wurkfolk dat nea nei skoalle west hie. Doe't der yn syn frijmitselderslôzje in antysemityske wyn begûn te waaien, sei Hoffmann syn lidmaatskip op. Yn 1848, ûnder de Dútske Revolúsje, waard er in lid fan it saneamde Frankfurter Parlemint, de earste demokratysk keazen pan-Dútske folksfertsjintwurdiging, mar dêr rekke er al mei gauwens desyllúzjonearre fanwegen de dogmatyske en ûnproduktive diskusjes dy't dêr fierd waarden.
List fan planetoïden 99801-99900
Dit is in list fan planetoïden 99801-99900.
Voorst
Sjoch ek:
Deiblêd
thumb|Deiblêden út ferskate lannen In deiblêd is in klassyk massamedium en noch altiten ien fan de populêrste en meast ynfloedrike foarm fan nijsfoarsjenning, alhoewol't de oplage fan betelle deiblêden weromrint.
Deiblêden wurde ferspraat oan beteljende abonnees of los ferkocht fia kiosken of oare ferkeappunten. Sûnt in oantal jierren binne der ek fergese deiblêden: de Metro, Sp!ts en De Pers ferskine fiif kear wyks en wurde ûnder oare klearlein foar, en soms sels aktyf útrikt oan forinzen. Dizze deiblêden binne foar harren ynkomsten hielendal ôfhinklik fan advertearders. Se rinne wol wat werom: der wie ek noch de DAG, en in sneonedysje fan De Pers, mar dy binne yn 2008 ophâlden.
Tarzan of the Apes (roman)
Eftergrûn
Edgar Rice Burroughs swalke mei koarte tuskenskoften troch de Feriene Steaten oant er 36 jier wie, wêrby't er santjin opienfolgjende wurkpaden folge ear't er besleat om skriuwer te wurden. Sa wied er kavalerist yn it Amerikaanske Leger, goudsiker yn Oregon, cowboy yn Idaho, spoarplysje yn Salt Lake City en de eigner fan ferskate mislearre bedriuwen. Hy besleat om pulpfiksje te skriuwen nei't er teloarsteld rekke wie oer de kwaliteit fan it materiaal fan oare skriuwers. Hy sette mei syn nijste karriêre útein yn 1910 en publisearre syn wurk as fúljetons yn pulpblêden. Syn earste roman dy't sa útkaam, wie it ta it science fiction-sjenre hearrende Under the Moons of Mars (1912) it earste diel fan 'e Barsoom-searje, dat yn 1917 yn boekfoarm útkomme soe as A Princess of Mars.
Ynspiraasje
Hoewol't The Jungle Book (1894) fan Rudyard Kipling gauris neamd wurdt as in ynfloed op Edgar Rice Burroughs by it skriuwen fan Tarzan of the Apes, hold Burroughs sels út dat syn iennichste ynspiraasje foar it boek de Romeinske myte fan Romulus en Remus wie (oer de legindaryske stifters fan Rome, dy't troch wolven grutbrocht waarden). Kipling skreau yn it autobiografyske Something of Myself (1937) dat Burroughs "it motyf fan The Jungle Book ferfraaid hat, en, sa stel ik my foar, himsels dêrby kostlik fermakke hat."
List fan planetoïden 84001-85000
Dit is in list fan planetoïden 84001-85000.
Arjen Westra
thumb|Arjen Westra, 2013 Arjen Westra (1970) is in Nederlânsk skriuwer/sjoernalist/fotograaf fan reisgidsen oer Afrika en skriuwend sjoernalist foar ûnder oaren de kranten Het Parool, de Ljouwerter Krante, De Standaard, it Algemeen Dagblad, One World Magazine en Vice Versa.
Dêrneist hat Westra in ferskaat oan radio-reportaazjes makke foar de omrop LLiNK en û.o. fotobydragen makke foar Aljazeera International.
List fan planetoïden 96001-97000
Dit is in list fan planetoïden 96001-97000.
Lars Vogt
Lars Vogt (Düren, 8 septimber 1970 - Erlangen, 5 septimber 2022) wie in Dútsk pianist en dirigint.
Karriêre
Vogt debutearre yn 2003 by de New York Philharmonic en spile as solist by ûnder oare it Koninklijk Concertgebouworkest, it NHK-Symfonyorkest yn Tokio, it GewandhausorreklaLeipzig, de Berliner en de Wiener Philharmoniker en it London Symphony Orchestra. Yn 2012 waard er heechlearaar piano oan de Hochschule für Musik, Theater und Medien yn Hannover.
Crashgate
thumb|right|200px|De Renault R28 fan Nelson Piquet nei't er de muorre rekke hie. Crashgate is de kontroverse oer de crash fan Renault F1 koereur Nelson Piquet, in sportyf skandaal dat feroarsake waard doe't Nelson Piquet mei opsetsin crashte by de Grutte Priis Formule 1 fan Singapoer 2008, om in sportyf foardiel te jaan oan Renault-teamgenoat, Fernando Alonso.
Vacansoleil-DCM
Vacansoleil-DCM  wie in Nederlânske hurdfytsploech. De ploech waard yn 2009 oprjochte en mocht fanôf 2011 yn de UCI World Tour meidwaan.
Alvemarretocht
Sûnt 1982 wurdt de Alvemarretocht troch de iiswegensintrale Snits-Wymbritseradiel-Drylts yn gearwurking mei de iiswegesintrales fan Sleat, Gaasterlân, Nijefurd en Boalsert-Wûnseradiel. It trajekt giet oer fearten, poelen en marren (11) yn de Súdwesthoek fan Fryslân lâns sân fan de alve stêden nammentlik Snits, Drylts, Sleat, Starum, Hylpen, Warkum en Boalsert.
Manke Nelis
Manke Nelis, skûlnamme fan Cornelis Pieters (Amsterdam, 16 desimber 1919 - dêre, 8 oktober 1993), wie in Nederlânske sjonger fan it libbensliet.
Drukparse
Losse letters
Yn Súd-Dútslân waard om 1450 hinne foar it earst gebrûk makke fan losse letters om teksten te foarmjen dy’t dan printe wurde koene, dat stiet bekend as de boekdrukkeunst. De man dy ferneamd waard mei dy ynnofaasje wie Johannes Gutenberg. Syn bekendste wurk is de Gutenbergbibel. Súd-Dútslân, Basel en Feneesje wiene de wichtichste sintrums foar printe wurk yn it tiidrek 1470-1550. Der wiene ferskate printers aktyf en de ûnderwerpen fan it printe wurk wiene tige ferskillend.
Anna Barbara van Meerten-Schilperoort
Libben en wurk
Anna Barbara Schilperoort wie in dochter fan Dirk Schilperoort en Adriana Theresia fan Brekelencam. Hja troude op 6 oktober 1794 mei Hendrik van Meerten, dy't him yn 1798 as predikant yn Gouda fêstige. It pear krige trije soannen en trije dochters. Anna Barbara van Meerten-Schilperoort iepene yn Gouda in famkeskostskoalle, dêr't de doetiidske ûnderwiisynspeksje yn loovjende wurden oer rapportearre. Sy publisearre tal fan boeken op har mêd: it ûnderwiis oan famkes.
Ta oantins oan dizze frou, dy't by har ferstjerren "de kroan fan Gouda" neamd waard, waard in tinkteken yn de St.-Janstsjerke yn Gouda pleatst. Se waard ek wol Vriendin der armen en misdadigsters c.q. gevangenen neamd.
Jetze Rodenhuis
Jetze Rodenhuis (Harns, 11 jannewaris 1788 - dêre, 16 desimber 1847) wie boargemaster fan Harns fan 1833 oant syn dea yn 1847.
Frisia Zout
Op 27 july 2000 waard it bedriuw oernaam troch ít Dútske Kali und Salz (K + S) út Kassel en gie doe fierder ûnder de namme Frisia Zout.
Buren (stêd)
264px|thumb|Lokaasje Buren yn de gemeente Buren Buren is in stêd yn de gemeente Buren yn de provinsje Gelderlân mei 2.620 ynwenners (2021). It plak lei sintraal yn de gemeente yn de Neder-Betuwe tusken de plakken Tiel, Culemborg en Geldermalsen.
Frisia Zout
Krityk
Krityk is der fral fanwege it fan de sâltwinning te ferwachtsjen sakjen fan de boaiem. Miljeugroepen, lykas Laat het Zout maar Zitten, binne fral benaud foar de gefolgen fan de sâltwinning ûnder de Waadsee.
Buren (stêd)
Galery
500px|thumb|center|Buren út it suden wei sjoen
Georgia O'Keeffe
Skilderstyl
O'Keeffe is in wichtich persoan yn de Amerikaanske keunst fan 1920 ôf. Har wurk hat in wichtich plak yn de Amerikaanske skilderkeunst en leit op de grins fan abstrakte keunst en realistyske keunst.
Sjiïsme
It sjiïsme of de sjiïtyske islam (fan it Arabyske: شيعة shi'āt Alī, letterlik "Partij fan Ali") is in sammelnamme foar in stikmannich islamityske streamings dy't de erkenning fan ʿAlī ibn Abī Ṭālib gemien hawwe as iennichst rjochtmjittige kalyf nei de dea fan de profeet Mohammed. De "Partij fan Ali" ûntstie as politike groepearring yn 661 doe't de harren tsjinstanners, de Omajjaden, it kalifaat bemachtigen. Ta de sjiïten hearre de imamiten (benammen yn Iraan, Irak, Azerbeidzjan, Libanon en Afganistan), de ismaeliten (ferspraat; û.m. yn Syrje en Yndia), de saïditen (yn Jemen), de druzen (yn Libanon, Syrje en Israel) en de alawiten (yn Syrje en Turkije). De lêste beide groepen binne safier fan 'e otterdokse islam ôfrekke, dat se soms net mear as moslims beskôge wurde.
Johnny van Doornpriis
De priis is ferneamd nei de Nederlânske dichter Johnny van Doorn (1944-1991).
Múnster
Skiednis
Yn 1382 wurdt Múnster rekke troch de pest mei tûzenen deaden fan gefolgen. Yn 1383 baarnt in grut part fan de stêd op yn de slimste brân sûnt 1197. Noch alle jierren wurdt yn Múnster de Grosse Prozession hâlden ta oantins fan dizze twa needlotsjierren.
Jean-François Le Gonidec
Iere jierren
Le Gonidec waard yn 1775 berne yn Le Conquet, yn wat no it Frânske departemint Finistère is, oan 'e útein fan it skiereilân Bretanje, as telch fan in famylje fan lege adel. Hy studearre fan 1787 oant 1791 oan it kolleezje fan Tréguier. Nei de Frânske Revolúsje fan 1789 naam Le Gonidec yn 1792 diel oan in royalistyske en roomske, mar yn bloed smoarde opstân yn Bretanje, dy't bekend kaam te stean as de Chouannerie.
Karriêre
Yn 1804 joech Le Gonidec him ûnder it bewâld fan Napoleon by de marine, dêr't er as houtfêster tsjinne mei tafersjoch oer de wâlden dy't bedoeld wiene om hout te leverjen foar de bou fan marineskippen. Fan gefolgen húsmanne er yn ferskate plakken: Parys, Hamburch, Nancy en Moulins, foar't er him op 't langelêst nei wenjen sette yn Angoulême, dêr't er jierrenlang bleau.
De grutste ambysje fan Le Gonidec wie om 'e Bibel oer te setten yn it Bretonsk, mei't er troch syn stúdzje fan it Welsk sjoen hie hoe'n ferskil it makke foar it taalbehâld om in eigen bibeloersetting te hawwen. Yn it roomske Bretanje hied er foar sa'n projekt lykwols ferlet fan 'e goedkarring fan 'e machtige Roomsk-Katolike Tsjerke. Yn 1821 publisearre er, foarútrinnend op syn gruttere plannen, in Katekiz historik ("Histoaryske Kategismus") yn it Bretonsk, dêr't de Tsjerke syn goedkarring oan ferbûn.
Ynfloed
De ynfloed dy't Le Gonidec, fral mei syn stavering, op 'e fierdere ûntjouwing fan it Bretonsk as in skriuwtaal hân hat, is ûnbidige grut. Syn wurk klearre it paad foar it ûntstean fan in moderne Bretonsktalige literatuer, dêr't Auguste Brizeux (1803-1858) en Théodore Hersart de la Villemarqué (1815-1895) fierder op fuortborduerren.
Georges Claude
Georges Claude (Parys, 24 septimber 1870 - Saint-Cloud, 23 maaie 1960) wie in Frânsk yngenieur, gemikus en útfiner. Hy wie yn 1902 útfiner fan d earste neonferljochting, wêrby't in elektryske stroom oansluten waard op in tichte buis mei neon. Hy waard hjirby diels ynspirearre troch de "lampe fan Moore", ín útfining fan Daniel McFarlan Moore.
Johann Jacob Engel
Johann Jakob Engel (Parchim, Mecklenburg-Schwerin, 11 septimber 1741, – 28 juny 1802) wie in Dútsk filosoof en skriuwer.
De lessen etyk en polityk dy't er syn keninklike pupil joech, waarden 1798 publisearre mei as titel Furstenspiegel, en binne in moai foarbyld fan syn fermogen as populêr-filosofysk skriuwer. Yn 1787 waard er as lid talitten oan de Akademy fan Wittenskippen fan Berlyn en itselde jier waard er ek ditekteur fan it keninklik teater, in funksje dy't er oant 1795 ta besette soe.
Engel syn meast populêre wurk wie Der Philosoph für die Welt (1775), dat foar it meastepart út dialogen oer minske en moraal bestiet, skreaun út it stânpunt wei fan de utilitariaanske filosofy fan dy tiid. Syn lêste wurk wie de roman Herr Lorenz Stark (1795), dy't tige súkses hie troch syn opfallende karaktertekening fan yndividuen en it oansluten by it fielen fan de middenklasse.
Earste Difyzje (fuotbal)
Promoasje
De winner fan de Earste Difyzje promovearret fuort nei de Earedifyzje, fierder nimme acht oare teams út de Earste Difyzje, de perioadekampioen en de heechste klups op de ranglist, diel oan de neikompetysje, op dizze wize moatte sy besykje te promovearjen. Ek de nûmers 16 en 17 fan de Earedifyzje dogge mei. Sy moatte harsels besykje te hânhâlden. De neikompetysje bestiet út trije omgongen, yn de earste omgong spilje mar 4 klups. Dat binne de 4 leechste klups fan de Earste Difyzje. Yn de twadde omgong komme de oare klups derby. De winners dêrfan geane troch nei de tredde omgong dêr't fêststeld wurdt wa't promovearje en degradearje sille.
Taeke Jitze Botke
Taeke Jitze Botke (Nijmegen, 28 july 1901 - Bómmerig, 3 jannewaris 1990), wie in fan oarsprong Fryske toskedokter, fersetsman, skriuwer en keunstsamler, dy't it grutste part fan syn libben yn Maastricht en omkriten wenne. Hy is benammen bekend as skriuwer fan in boekje oer syn kampûnderfinings yn de Twadde Wrâldoarloch en as de wichtichste samler fan skilderijen fan Pyke Koch.
Jean Leon Gerome Ferris
Libben en wurk
Yn 1898 ferkocht er General Howe's Levee, 1777, mar letter betocht er dat sa 'n searje net kompleet wêze koe as de ôfsûnderlike skilderijen net byelkoar holden wurde koene. Dêrom ferkocht er der nea wer ien, mar hy ferkocht wol de reproduksjerjochten oan ûnderskate útjouwerijen. Sadwaand waard syn wurk tige populêr, mei't dy bedriuwen printen, ansichtkaarten, kalinders en trade cards mei blanko efterkant foar gebrûk yn advertinsjes makken.
Police Academy 2: Their First Assignment
Plot
Kommissaris Henry J. Hurst reizget ôf nei it plysjeburo fan it 16e Distrikt, dêr't er haadynspekteur Pete Lassard de mantel út feecht om't syn distrikt it minste prestearret fan 'e hiele stêd. Dat komt fierhinne om't de buert teheistere wurdt troch in binde dy't 'The Scullions' hjit en oanfierd wurdt troch de yrritante en ynfantile Zed McGlunk. Lassard leit tsjin 'e beskrobbing troch Hurst yn dat er fanwegen besunigings dy't dyselde Hurst trochfierd hat, oer fierstente min mankrêft beskikt. De kommissaris jout him noch ien kâns: Lassard mei seis nije plysjes oannimme, mar as it dan mei de buert binnen in moanne net oanmerklik opbettere is, fljocht er derút. Ear't Hurst it plysjeburo ferlit, wurdt er oansprutsen troch ynspekteur Ernie Mauser, de ambisjeuze ûnderbefelhawwer fan Lassard. De kommissaris ûnthjit him dat er Lassard syn funksje oernimme mei as it Lassard net slagget om syn distrikt op oarder te krijen. Mauser nimt dat oan foar in útnûging om Lassard syn krewearjen te sabotearjen, sadat er promoasje meitsje kin. Hy belûkt de ûnnoazele brigadier Carl Proctor by plannen.
Mauser, dy't as wachtkommandant op it plysjeburo de taken ferdielt, nimt wraak op Mahoney troch him en Schtulman yn in tunnel te stasjonearjen, dêr't se suver stikke fan alle útlaatgassen, wylst se oan 'e ein fan 'e dei oerdutsen mei ruot op it plysjeburo weromkeare. Mauser fynt dat hilarysk, mar as er ûnder de dûs giet, ferfangt Mahoney syn shampoo troch de yndustriële lym dêr't Tackleberry in skuorke yn syn motorplysjehelm mei reparearret. Dêrtroch limet Mauser sûnder euvelmoed syn hannen oan syn hier fêst. Se moatte losknipt wurde troch Proctor, wêrnei't Mauser in skoft mei in prúk op omrint.
Produksje
Police Academy 2: Their First Assignment waard regissearre troch Jerry Paris. Dyselde ferfong in pear wiken nei it begjin fan 'e opnamen de oarspronklike regisseur, Hugh Wilson, doe't dy ûnoerkombere mieningsferskillen krigen hie mei filmprodusint Paul Maslansky. Paris wurke nei in senario fan Barry W. Blaustein en David Sheffield. As produsinten wiene Maslansky en Leonard Croll by it projekt belutsen foar de filmstudio The Ladd Company. Foar de film wie in budget beskikber fan $7,5 miljoen. De kamerarezjy wie yn 'e hannen fan James Crabe, en de filmmuzyk waard fersoarge troch Robert Folk. De opnamen fûnen plak yn Los Angeles, dêr't de âlde Griffith Park Zoo ynset waard as dekôr foar de ynfal yn it haadkertier fan The Scullions.
Kurt Cobain
Karriêre
Cobain begûn as jong jonkje te sjongen en doe't er 14 jier wie krige er syn earste gitaar. Nei syn skoaltiid moete Kurt, bassist Krist Novoselic. Mei Novoselic begûn Cobain syn earste band Fecal Matter. Yn 1987 rjochten de freonen mei drummer Chad Channing de band Nirvana op. Mei dy band soe Kurt Cobain trije studio-albums útbringe.
Ferstjerren
It sukses by it grutte publyk fan Nevermind hat in minne ynfloed op Kurt Cobain, hy kriget lêst fan depresjes en hat muoite mei it omtinken dy't er fan de media kriget. Yn de hjerst fan 1993 wurdt it tredde album fan Nirvana, In Utero útbrocht. Mar dêrnei komt it net goed mei Cobain. Yn maart by de wrâldtoernee foar In Utero rekket Cobain út 'e tiid troch in kombinaasje fan alkohol en medisinen tsjin sliepeleazens. In dei letter komt er wer by, it toernee wurdt ôfsein en Cobain fleant werom nei Amearika. Mar nei in pear dagen thús west te hawwen komt it alwer ferkeard en Cobain wurdt opnommen yn in ôfkickklinyk dy't er nei in pear dagen alwer ferlit. Begjin april wurdt de sjonger troch syn famylje as fermist opjûn, en nei in pear dagen wurdt er dea fûn yn syn hûs yn Seattle, dêr't er himsels te koart dien hat.
Orniastate
Om dit hiem hinne lei yn 1832 noch in brede grêft.
Police Academy 3: Back in Training
Police Academy 3: Back in Training is in Amerikaanske komeedzjefilm út 1986 ûnder rezjy fan Jerry Paris, mei yn 'e haadrollen Steve Guttenberg en Art Metrano. De titel betsjut "Plysjeskoalle 3: Wer op Training". De film is it trêde diel fan 'e Police Academy-filmsearje, en folget as sadanich op Police Academy 2: Their First Assignment, út 1985. It ferhaal folget in groep eksintrike plysjes as ien fan 'e beide plysjeskoallen yn 'e steat ticht moat en sy harren âlde skoalle sjen moatte te rêden. Police Academy 3: Back in Training krige oer it algemien negative resinsjes fan 'e filmkritisy, mar ûntjoech him yn 'e bioskopen ta in grut kommersjeel súkses. In folgjend diel út deselde searje, Police Academy 4: Citizens on Patrol, kaam út yn 1987.
Plot
Yn in anonime parkearkelder moetsje Ernie Mauser, dy't no de kommandant fan in plysjeskoalle is, en syn ûnnoazele assistint, ynspekteur Carl Proctor, de brigadiers Kyle Blanks en Chad Copeland. Mauser is gewaarwurden dat it steatsregear yn it ramt fan besunigings ien fan 'e beide plysjeskoallen yn 'e steat slute wol, en hy is wisberet dat dat net syn eigen skoalle wêze sil. Dêrom wol er dat Blanks en Copeland de boel op 'e rivalisearjende plysjeskoalle fan kommandant Eric Lassard sabotearje. Dy beiden, dy't noch altyd wrok koesterje tsjin Lassard-en-dy om't se as minsten fan har klasse foar de oplieding slagge binne, stimme mei it foarstel fan Mauser yn.
Watergateskandaal
Iepenbier meitsjen fan 'e opnamen
Neffens in haadartikel yn 'e Chicago Tribune, in krante dy't Nixon oant doe ta hieltyd stipe hie, wie Nixon "sa humorleas dat er suver ûnminsklik is. Hy is efterbaks. Hy komt net út 'e rie. Hy flokt alles byinoar. Hy lit him graach troch oaren liede. Hy lit ûntstellende gatten blike yn syn kennis. Hy is erchtinkend foar syn stêf oer. Syn loyaliteit is minimaal." In oare krante dy't earder op 'e hân fan Nixon wie, de Providence Journal, skreau: "It lêzen fan 'e transkripsjes is in ûnderfining dêr't je suver fan koarje moatte; men fielt jin neitiid ûnrein." Neffens in artikel yn it tydskrift Time wiene de foaroanlju fan 'e Republikeinske Partij yn 'e westlike Feriene Steaten ûntset troch de grouwélich taalgebrûk yn 'e transkripsjes en de rouwe, wraaksuchtige toan fan 'e petearen, en fûn de mearderheid dat Nixon sa gau mooglik opstappe moast.
Gertrude Käsebier
Libben en wurk
In foto fan har, titele 'De krêbe' (The Manger) smiet yn 1899 100 dollar op, de heechste priis dy't oant dan ta foar in keunstfoto betelle waard. Käsebier wie ek de earste frou dy't yn de Brotherhood of the Linked Ring talitten waard en wie mei Stieglitz oprjochter fan Photo-Secession.
Rafael Orozco Maestre
Rafael José Orozco Maestre (Becerril (Kolombia), 24 maart 1954 - Barranquilla, 11 juny 1992) wie in Kolombiaansk vallenatomusikus. Hy wie ien fan 'e bêste sjongers yn Kolombia. Tegearre mei de akkordeonist Israel Romero wie hy de oprjochter en leadsjonger fan de groep Binomio de Oro.
Libben
Hy waard berne yn Becerril, op maart 24, 1954, yn it hûs fan Rafael Orozco Fernández en Cristina Maestre Cuello. Hy hie trettjin sibben, fiif manlju en acht froulju. Hy promovearre fuortset stúdzje oan de Colegio Nacional Loperena de Valledupar.